text: EFB kan skabe afgørende luft til bunden af Superligaen
  14 april 2014 kl. 05.29
  En sejr i Farum betyder at holdet kan se opad i stedet for nedad
  EFB møder i dag FC Nordsjælland på kunstgræsbanen i Farum. En kamp der meget gerne skal resultere i den tredje sejr over nordsjællænderne i denne sæson.
  -Kampen gælder placeringer i suptoppen, jeg har sagt hele tiden, at vi skal op på 40 point for at være i afstand af bunden. Det kræver point mod FC Nordsjælland. Det skal gå mærkeligt til hvis ikke femtepladsen giver adgang til pladserne i europæisk fodbold, siger træner Niels Frederiksen.
  EFB må til dagens kamp undvære Martin Pusic og Emil Lyng der er ude med skader. Samtidig har Jonas Knudsen karantæne.
  Holdet har dog igen Mohammed Fellah med i truppen, nordmanden er med for første gang siden forårspremieren mod netop FC Nordsjælland.
  Kampen på Farum Park spilles mandag kl. 19.
  